CELEX: 62010TB0104
Language: sk
Date: 2017-09-13 00:00:00
Title: Vec T-104/10: Uznesenie Všeobecného súdu z 13. septembra 2017 – Nemecko/Komisia („Žaloba o neplatnosť — EFRR — Zníženie finančnej pomoci — Operačný program RESIDER II — Nedodržanie lehoty na prijatie rozhodnutia — Porušenie podstatných formálnych náležitostí — Zjavne dôvodná žaloba“)

20.11.2017   
            
            
               SK
            
            
               Úradný vestník Európskej únie
            
            
               C 392/27
            
         Uznesenie Všeobecného súdu z 13. septembra 2017 – Nemecko/Komisia
   (Vec T-104/10) (1)
   
   ((„Žaloba o neplatnosť - EFRR - Zníženie finančnej pomoci - Operačný program RESIDER II - Nedodržanie lehoty na prijatie rozhodnutia - Porušenie podstatných formálnych náležitostí - Zjavne dôvodná žaloba“))
   (2017/C 392/34)
   Jazyk konania: nemčina
   
      Účastníci konania
   
   
      Žalobkyňa: Spolková republika Nemecko (v zastúpení: J. Möller a T. Henze, splnomocnení zástupcovia, za právnej pomoci C. von Donat, advokát)
   
      Žalovaná: Európska komisia (v zastúpení: B.-R. Killmann, B. Conte a A. Steiblytė, splnomocnení zástupcovia)
   
      Predmet veci
   
   Návrh založený na článku 263 ZFEÚ, ktorého predmetom je zrušenie rozhodnutia Komisie K(2009) 10561 z 18. decembra 2009 o znížení finančnej pomoci poskytnutej z Európskeho fondu pre regionálny rozvoj (EFRR) pre operačný program RESIDER II pre región Sársko (1994 – 1999) v Spolkovej republike Nemecko, ktorá bola poskytnutá rozhodnutím Komisie K(1995) 2529 z 27. novembra 1995
   
      Výrok
   
   
               1.
            
            
               Rozhodnutie Komisie K(2009) 10561 z 18. decembra 2009 o znížení finančnej pomoci poskytnutej z Európskeho fondu pre regionálny rozvoj (EFRR) pre operačný program RESIDER II pre región Sársko (1994 – 1999) v Spolkovej republike Nemecko, ktorá bola poskytnutá rozhodnutím Komisie K(1995) 2529 z 27. novembra 1995, sa zrušuje.
            
         
               2.
            
            
               Európska komisia je povinná nahradiť trovy konania.
            
         
      (1)  Ú. v. EÚ C 134, 22.5.2010.